*Мәктәп туры*

**РУС ТЕЛЕНДӘ ГОМУМИ БЕЛЕМ БИРҮ ОЕШМАЛАРЫНЫҢ ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ОЛИМПИАДА БИРЕМНӘРЕ (2018/2019 НЧЫ УКУ ЕЛЫ)**

**Биремнәр 11 нче сыйныф Үткәрү вакыты – 120 минут Максималь балл - 60**

1. **Тестлардан берәр дөрес җавапны билгеләгез.**

1. Кайсы табышмакта тартыкларның кире (ирен) ассимиляциясе күзәтелә?

а) Күккә менә, җиргә төшми,

Җиргә төшә, күккә менми.

ә) Борынсыз чыпчык боз тишәр.

б) Бер тавык – тавык, ике тавык нәрсә?

в) Ишеге юк, тәрәзәсе юк – эче тулы халык.

2. Тартык авазларны яңгырау һәм саңгырау дип бүлү кайсы сөйләм органына бәйле?

а) тавыш ярыларына;

ә) борын куышлыгына;

б) авыз куышлыгына;

в) аңкауга.

3. Телнең тартыклар системасы, аларның үзенчәлекләре, үзара мөнәсәбәтләре ничек атала?

а) ассимиляция;

ә) консонантизм;

б) вокализм;

в) сингармонизм.

4. *Лексикография* терминына бирелгән ялгыш аңлатманы күрсәтегез.

а) сүзлекләр төзү турындагы фән;

ә) сүзләрне сүзлекләргә урнаштыру үзенчәлекләрен өйрәнә торган фән;

б) сүзләрнең килеп чыгышын өйрәнә торган фән;

в) дөрес җавап бирелмәгән.

5. Бирелгән фразеологизмнарның синонимнарын бер генә сүз белән язып куегыз.

а) эчтә бүреләр улау –

ә) чыбык очы туганыбыз –

б) көймәсе комга терәлү –

в) түбәсе күккә тию –

6. Төшеп калган сүзләрне өстәп куегыз.

1. Тамыр, кушымчалар, нигез сүзнең \_\_\_\_\_\_\_\_\_\_\_\_\_\_\_ кисәкләре дип атала.

2. Бер үк тамырдан ясалган сүзләр \_\_\_\_\_\_\_\_\_\_\_\_\_\_\_\_\_сүзләр дип атала.

3. \_\_\_\_\_\_\_\_\_\_\_\_\_\_\_\_\_\_ кушымча сүзнең лексик мәгънәсен үзгәртә.

4. Сүзләрне һәм җөмләләрне бәйли торган кушымчалар \_\_\_\_\_\_\_\_\_\_\_\_\_\_\_\_\_\_ дип атала.

5. \_\_\_\_\_\_\_\_\_\_\_\_\_\_\_\_\_\_\_ нигезле сүздә тамырдан тыш ясагыч кушымчалар да була.

7. Тамырдаш сүзләрдән генә торган төркемне билгеләгез.

а) тамчы, тамчылы, тамыр, тамызу;

ә) таллык, таллы, талсыз, талдай;

б) якты, яктылык, яктан, яктырткыч;

в) саннар, сандык, санлы, сансыз.

8. Сул яктагы баганада бирелгән сүзләргә уң яктагыларның тиешлесен өстәп, кушма сүзләр ясап языгыз.

китап көмеш

бил озын

гөл баш

тере бау

көн ханә

иң җимеш

9. Тизәйткечтә бер һәм ике мәгънәле кисәктән торган ничәшәр сүз бар?

Кара карга

Кунган карга.

Карга кунган

Ак карга.

Шул карганы

Карар өчен,

Карга җыелган карга.

а) 8, 7;

ә) 7, 8;

б) 7, 7;

в) 8, 6.

**II.** **Җәйге каникулда укыган бер әсәрнең эчтәлеген 10-12 җөмләле хикәя итеп языгыз.**

**III. Сезгә *Кем булырга?* дигән кичәдә чыгыш ясарга куштылар, ди. Анда сөйләү өчен, 11-12 җөмләдәне торган текст төзегез.**

**IV. Мавыктыргычны игътибар белән укыгыз. Фигыльләрне дөрес урыннарына куеп, күчереп языгыз.**

Баш бармак баш яра,

Имән бармак имән куа,

Урта бармак утын кашый,

Атсыз бармак ат эчә,

Чәнти бармак чәй ташый.