*Мәктәп туры*

**РУС ТЕЛЕНДӘ ГОМУМИ БЕЛЕМ БИРҮ ОЕШМАЛАРЫНЫҢ ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ОЛИМПИАДА БИРЕМНӘРЕ (2018/2019 НЧЫ УКУ ЕЛЫ)**

**Биремнәр 8 НЧЕ СЫЙНЫФ Үткәрү вакыты – 90 минут Максималь балл - 58**

**I. Тестлардан берәр дөрес җавапны билгеләгез.**

1. Мөстәкыйль сүз төркемнәре генә булган рәтне күрсәтегез:

а) шалтырый, һәркем, сирәк;

ә) белән, кебек, чөнки;

б) саен, әллә, өчен;

в) ихтимал, ләкин, әгәр.

2. Сыйфатлар гына булган рәтне билгеләгез:

а) ерак, күп;

ә) нинди, кайсы;

б) тиеннәр, татарча;

в) баллырак, зәңгәрсу.

3. Рәвешләр генә булган рәтне билгеләгез:

а) атлады, көнчыгыш;

ә) килсәләр, айларның;

б) акрын, төлкедәй;

в) кайтачак, укымыйлар.

4. ***Үзенең бәхетле булуын белми яшәгән кеше бигрәк бәхетсез* (***А. Гыйләҗев)*җөмләсендәге билгеләнгән сүз

а) юклыктагы хикәя фигыль;

ә) сыйфат фигыль;

б) юклыктагы хәл фигыль;

в) охшату-чагыштыру рәвеше.

5. Ымлыклар гына булган рәтне табыгыз:

а) соң, иртә, бүген;

ә) их, уф, сау бул, рәхмәт;

б) уфылдый, шатлана, сөенә;

в) кем, нәрсә, ничек.

6. Хәзерге заман сыйфат фигыльнең тезмә формасы

а) - *а* кушымчасы белән;

ә) *торган* ярдәмче фигыле белән;

б) - *а торган* формасы белән;

в) *иде*  ярдәмче фигыле белән белдерелә.

7. Сыйфат фигыльнең заманнары

а) дүрт;

ә) алты;

б) биш;

в) өч формада кулланыла.

8. Хәл фигыльләр эш-хәрәкәтнең

а) үтәлү-үтәлмәвен;

ә) кайсы зат үтәвен;

б) үтәлү вакытын һәм формасын белдерәләр;

в) дөрес җавап бирелмәгән.

9. Кисәкчәләрне табыгыз:

а) ләбаса, инде, бит;

ә) икән, бик, ләкин;

б) имеш, гүя, әгәр;

в) чөнки, ки, һәм.

10. Аваз ияртемнәрен табыгыз:

а) соң, иртә, бүген;

ә) сау бул, рәхмәт, әйдә (гез);

б) уфылдый, шатлана, сөенә;

в) шалтыр-шолтыр, ялт-йолт, тыз-быз.

**II. Нокталар урынына тиешле хәрефләрне өстәгез. Тоташ текст барлыкка килсен өчен, җөмләләр кайсы варианттагы тәртиптә урнашырга тиеш?**

1) Озакламый сабакта зә...гәр чәчәк барлыкка килде. 2) Ул тамган җирдә яшел сабак к...ренде. 3) Мон...сын кошлар әйтте. 4) Кояш урманны уятты. 5) Аның бер тамчысы, кар көрт...н тишеп, җиргә төш...п җитте. 6) Яз шулай башланды. 7) Ул карга бик гаҗ...пләнеп карап тора башлады: “Әллә иртә уяндым инде?” – “Юк, иртә түгел, бик ...акыт”. 8) Чыршы ботакларында кар эр...де. *(Г. Хәсәновтан).*

а) 6, 4, 5, 7, 8, 1, 2, 3;

ә) 3, 5, 8, 1, 3, 4, 6, 5;

б) 4, 8, 5, 2, 1, 7, 3, 6;

в) 5, 6, 3, 8, 1, 2, 4, 7.

**III. Мәктәптән кайтканда, күршедә яшәүче олы яшьтәге бер бабайны очраттыгыз, ди. Аның белән сөйләшү үрнәген 8-10 репликадан төзелгән диалог формасында языгыз.**

**IV. Хикәяне 12 җөмләгә кадәр дәвам итеп языгыз.**

Берәү хикәя сөйли:

* Мин бер заман Һиндстанда сәяхәт итеп йөргәндә, бер юлбарыска очрадым. Юлбарыс кинәт... – дигәч, хикәясен туктата.