*Мәктәп туры*

**РУС ТЕЛЕНДӘ ГОМУМИ БЕЛЕМ БИРҮ ОЕШМАЛАРЫНЫҢ ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН ОЛИМПИАДА БИРЕМНӘРЕ (2018/2019 НЧЫ УКУ ЕЛЫ)**

**Биремнәр 9 нчы сыйныф Үткәрү вакыты – 120 минут Максималь балл - 65**

1. **Текстны укып, биремнәрне үтәгез.**

**Нинди ул Татарстан?**

Татарстан... теләсә кайсы ягында матур урыннар аз түгел. Аның т...бигате бик төрле-төрле. Бездә калын урман... да, тигез дала... да бар. Урманнарында поши..., бурсыклар, дала-кырларында төлк...ләр, борындыклар, бүреләр дә очрый. Безнең республиканы зур елгалар да ямьлән...ә. Әмма кечк...нә инешләр дә, тау асларындагы чылтырап аккан салкын чишмәләр дә үз урыннарында бик матур.

Татарстанның сокла...гыч урыннары бик күп. Безнең республика яшел бол...ннарга, балыклы, кош-кортл... агым суларга, түгәрәк күлләргә дә бай.

Безнең якларның климаты да яг...млы һәм уртача. Кышлары чама... салкын түгел, җәйләр... түзмәслек эссе булмый. Габдулла Тукай үзе ту...п үскән Казан арты, Кырлай яклары турында яратып, җылы сүзләр язып кал...ган:

Анда бик салкын вә бик эссе түгел, урта ...ава,

Җил дә ...акытында исеп, яңгыр да ...акытында ява.

Менә шундый ул без... Татарстан! *(Г. Бәшировтан)*

1. Нокталар урынына кирәкле кушымчаларны өстәгез.
2. Беренче кызыл юл эчендәге сыйфатларны табып языгыз.
3. Икенче кызыл юлдагы җөмләләрнең хәбәрләрен табып, кайсы сүз төркеме белән белдерелгәннәрен күрсәтегез.
4. Билгеләнгән җөмләгә характеристика бирегез:

*Безнең республика яшел болыннарга, балыклы, кош-кортл... агым суларга, түгәрәк күлләргә дә бай.*

1. **Татарстаннан читтә яшәүче туганыгыз сезгә кунакка кайтты, ди. Ул сез яшәгән җир белән кызыксына. Шул турыда 9-11 җөмләле хикәя төзеп языгыз.**
2. **Урамда үзе генә уйнап йөрүче бер бала очраса, аның белән нәрсә турында сөйләшер, нинди киңәшләр бирер идегез? Шул турыда сөйләшү үрнәген 9-10 репликадан төзелгән диалог формасында языгыз.**
3. **Әлеге юллар кайсы бәеттән алынган? Әдәби телгә карамаган формадагы фигыльләрне табып аңлатып языгыз**.

Газиз әнкәем, бер сүз әйтәем,

Бәхиллек бирсәң, өйгә кайтаем.

Мамык эшләпәм җилгә очырдым,

Ике баламны каргап очырдым.